Þeir sem fara oft inn á vef Borgarbyggðar hafa án efna tekið eftir því að búið er að setja upp tengil þar sem íbúar sveitarfélagsins geta farið inn á til að koma á framfæri ábendingum eða hugmyndum . Í samtali við Skessuhorn sagði Björn Bjarki Þorsteinsson , forseti sveitarsjórnar , að nauðsynlegt sé að auka aðgengi íbúa sveitarfélagsins að þeim er sitja við stjórnvölinn hverju sinni . „ Það er mikilvægt fyrir íbúana að geta látið skoðun sína í ljósi um málefni eins og til dæmis bygginga - og skipulagsmál , umhverfismál eða nýframkvæmdir . Það er framkvæmdasvið Borgarbyggðar sem sér um þennan málaflokk ásamt mörgu fleiru og þar á bæ vilja menn veita sem besta þjónustu . Að opna þennan tengil á vefnum er liður í því . Ennfremur væri fróðlegt að heyra um verk þar sem fólk teldi að vel hefði tekist til , ” sagði Björn Bjarki . Tengilinn til að senda bréf beint til framkvæmdasviðs má finna undir “ starfsemi , ” efst á síðu Borgarbyggðar , sjá linkinn :